Πανδημία και Θεραπεία στο πλαίσιο του Σωφρονιστικού Συστήματος: μια ερμηνευτική-φαινομενολογική μελέτη σε ένα Κατάστημα Κράτησης
Creators: name: Βρατσίνη, Ελένη Λάζαρου
Publisher: name: Aristotle University of Thessaloniki
Year: 2022
Subjects: Πανδημία Covid-19
Ειδικές ομάδες πληθυσμού
Καταστήματα κράτησης
covid-19 pandemic
Special population groups
Prisons

description: Η παγκόσμια υγειονομική κρίση που έπληξε την Ελλάδα στις αρχές του 2020 όπως ήταν φυσικό δεν άφησε ανέγγιχτη τη ζωή των ανθρώπων και την καθημερινότητα τους. Στο πλαίσιο της εξασφάλισης της υγείας τους, εφαρμόστηκαν μέτρα τα οποία ανάλογα με τα χαρακτηριστικά κάθε ομάδας πληθυσμού επέφεραν διαφορετικό αντίκτυπο. Οι ειδικές ομάδες πληθυσμού έχρηζαν ειδικής μεταχείρισης και μέσα σε αυτές συμπεριλαμβάνονταν τόσο οι χρήστες ψυχοτρόπων ουσιών όσο και τα άτομα που εκτίουν στερητική της ελευθερίας ποινή. Σκοπό της παρούσας έρευνας αποτέλεσε η αναζήτηση της σχέσης της πανδημίας με τις θεραπευτικές διαδικασίες που πραγματοποιούνται εντός των Καταστημάτων Κράτησης. Ειδικότερα, διερευνήθηκαν ζητήματα τα οποία σχετίζονται με τις μεταβολές που έφερε αυτή στο έργο του προσωπικού του προγράμματος, στη θεραπευτική πορεία των μελών του και αναζητήθηκε η πιθανότητα ύπαρξης αντιστοιχίας αυτών συγκριτικά με τον ευρύτερο πληθυσμό και τα θεραπευτικά προγράμματα της κοινότητας. Δείγμα της έρευνας αποτέλεσε ο Διευθυντής του Γενικού Καταστήματος Κράτησης (ΓΚΚ) Θεσσαλονίκης και τρεις εργαζόμενοι του θεραπευτικού προγράμματος ΚΕΘΕΑ ΠΡΟΜΗΘΕΑΣ που εδράζει στο συγκεκριμένο Κατάστημα Κράτησης, εκπροσωπώντας τους βασικούς τομείς αυτού (Συμβουλευτική, Θεραπεία, Εκπαίδευση). Τα αποτελέσματα της έρευνας ανέδειξαν την επιρροή των μέτρων που εφαρμόστηκαν για την προστασία της υγείας του προσωπικού και των κρατουμένων σχετικά με τη διαβίωση και την πορεία τους στους παραπάνω τομείς του προγράμματος εξαιτίας της αναστολής ή και τροποποίησης της παροχής υπηρεσιών τόσο του θεραπευτικού προγράμματος όσο και των ευρύτερων λειτουργιών του Καταστήματος Κράτησης. Τα ανθρώπινα δικαιώματα των κρατουμένων φαίνεται να επηρεάστηκαν με τους συνεχείς εγκλεισμούς σε μεγαλύτερο βαθμό από αυτά των υπόλοιπων ομάδων ανθρώπων και αποδεικνύεται πως στην ευρύτερη κοινότητα τόσο στα προγράμματα θεραπείας όσο και στην καθημερινότητα των ανθρώπων υπήρχε μεγαλύτερη ευελιξία ως προς τις αναζητήσεις εναλλακτικών μέτρων για τη συνέχιση της παροχής υπηρεσιών και μικρότερο κόστος ως προς τις στερήσεις. Παράλληλα, παρουσιάστηκαν σημαντικές πληροφορίες ως προς την επάρκεια των δυνατοτήτων απεξάρτησης στα Καταστήματα Κράτησης, την προσέγγιση του Σωφρονιστικού Συστήματος για αυτή-η οποία όπως αποδείχθηκε δε συμπίπτει πάντα με αυτή των επαγγελματιών του πεδίου-αλλά και τις ευρύτερες παρεμβάσεις του στη λειτουργία του θεραπευτικού προγράμματος, οι οποίες επηρεάζουν τη λειτουργία του. Σημαντική υπήρξε, επίσης, για την διερεύνηση των ερευνητικών ερωτημάτων η συμβολή του Διευθυντή του Γενικού Καταστήματος Κράτησης Θεσσαλονίκης, ο οποίος παρέθεσε την κατάσταση η οποία επικράτησε για τους κρατούμενους συνολικά πριν και κατά τη διάρκεια της πανδημίας, τις προτεραιότητες που τίθενται για αυτούς και τις πολιτικές που ακολουθήθηκαν για την προστασία τους.
description: The global health crisis affecting Greece beginning of year 2020, as expected, affected the lives and the daily routine of people. In the context of protecting their health, measures were taken,which, based on the qualities of each population group, had a different impact. Special population groups required special treatment. The said groups include users of psychotropic substances as well as people in prison deprived of their liberty. The aim of the present dissertationis the research on the relationship between the pandemic and the rehabilitation programmes implemented in prisons. More specifically, issues were investigated regarding the changes the pandemic brought upon the work of the staff related to the rehabilitation programmes and the rehabilitation process of the involved parties; we also investigated whether the said measures were equal to those implemented forthe general population and the rehabilitation programmes in the community. The sample of the research was the Director of the Thessaloniki Prison and three employees at the rehabilitation programme at the THEPAPY CENTER FOR DEPENDENT INDIVIDUALS (KETHEA) RPOMITHEAS hosting the said Prison, representing its three main components (Counselling, Rehabilitation, Education). The results of the research showcased the impact of the measures taken to protect the health of staff and prisoners regarding their living and their journey through the above components of the programme due to suspension or changes in the service provision both in the rehabilitation programme and in other operations of the Prison. The prisoner’s human rights seem to have been mostly affected with the constant lockdowns compared to those in other groups of people. It is demonstrated that in the wider community (regarding the rehabilitation programmes and the daily lives of people), there was greater flexibility on researching alternative measures to continue the provision of services and the cost of deprivation was lower. At the same time, useful information was demonstrated on the sufficiency of the rehabilitation capacity at the Prison, the approach of the Prison System to the rehabilitation – which, as showcased, is not always equal to that of the experts on the field –as well as the overall interventions of the Prison System in the rehabilitation programme that affect its operations. Also, the Director of the Thessaloniki Prison highly contributed to the investigation of the research questions. He presented the situation for the prisoners before and after the pandemic, the priorities set for the said population groups and the policies implemented regarding their protection.
description: Σε συνεργασία με: Πανεπιστήμιο Λευκωσίας (Κύπρος)